ՀԱՍՏԱՏՎԱԾ Է

Եվրասիական տնտեսական հանձնաժողովի  
խորհրդի 2015 թվականի  
թիվ որոշմամբ

ԾՐԱԳԻՐ

Վիճակագրության ոլորտում Եվրասիական տնտեսական միության ինտեգրման զարգացման 2016-2020 թվականների

|  |  |  |
| --- | --- | --- |
|  | Ծրագրի անձնագիրը | |
| Ծրագրի անվանումը` | - | Վիճակագրության ոլորտում Եվրասիական տնտեսական միության ինտեգրման զարգացման 2016 - 2020 թվականների ծրագիր (այսուհետ՝ համապատասխանաբար Ծրագիր, Միություն) |
| Ծրագրի մշակման հիմքը՝ | - | Եվրասիական տնտեսական միության մասին 2014 թվականի մայիսի 29–ի պայմանագիր (Եվրասիական տնտեսական միության տեղեկատվության պաշտոնական վիճակագրության ձևավորման և տարածման կարգի մասին արձանագրության 14–րդ կետ (Եվրասիական տնտեսական միության մասին 2014 թվականի մայիսի 29–ի պայմանագրի թիվ 4 հավելված)) |
| Պատասխանատու մշակող՝ | - | ա) Եվրասիական տնտեսական հանձնաժողով (այսուհետ՝ Հանձնաժողով), |
| Համամշակողներ՝ | - | Հայաստանի Հանրապետության ազգային վիճակագրական ծառայություն,  Հայաստանի Հանրապետության կենտրոնական բանկ,  Հայաստանի Հանրապետության ֆինանսների նախարարություն,  Բելառուսի Հանրապետության ազգային վիճակագրական կոմիտե,  Բելառուսի Հանրապետության ազգային բանկ,  Բելառուսի Հանրապետության ֆինանսների նախարարություն,  Բելառուսի Հանրապետության պետական մաքսային կոմիտե,  Ղազախստանի Հանրապետության ազգային էկոնոմիկայի նախարարության վիճակագրության կոմիտե,  Ղազախստանի Հանրապետության ազգային բանկ,  Ղազախստանի Հանրապետության ֆինանսների նախարարություն,  Ղրղզստանի Հանրապետության ազգային վիճակագրական կոմիտե,  Ղրղզստանի Հանրապետության ազգային բանկ,  Ղրղզստանի Հանրապետության էկոնոմիկայի նախարարություն,  Ղրղզստանի Հանրապետության կառավարությանն առընթեր պետական մաքսային ծառայություն,  Վիճակագրության դաշնային պետական ծառայություն,  Ռուսաստանի Դաշնության կենտրոնական բանկ,  Ռուսաստանի Դաշնության ֆինանսների նախարարություն,  Դաշնային գանձատուն,  Դաշնային մաքսային ծառայություն, |
| Նպատակը՝ | - | վիճակագրության ոլորտում գործառման ժամանակակից սկզբունքների և միջազգային ստանդարտների հիման վրա Միության վիճակագրական համակարգի զարգացում, որը կապահովի որակյալ վիճակագրական տեղեկատվության տրամադրում Միության սոցիալ–տնտեսական վիճակի և զարգացման վերաբերյալ։ |
| Խնդիրները՝ | - | միջազգային վիճակագրական ստանդարտների նոր տարբերակներ` ներառյալ մեթոդաբանության և դասակարգման ներդրումը.  Միության վիճակագրական մեթոդաբանության մշակում ու ներդրում և ինտեգրման գործընթացների գնահատման համար ցուցանիշների համակարգերի զարգացում.  վիճակագրության ոլորտում նոր մեթոդների և տեխնոլոգիաների ներդրում.  նախապատրաստում 2020 թվականի փուլի բնակչության ազգային մարդահամարներին.  Միության վիճակագրական համակարգի ներուժի ամրապնդում և Միության իրավունքի մասը կազմող՝ վիճակագրության ոլորտի ակտերի կատարելագործում։ |
| Ծրագրի իրականացման ժամկետները` | - | 2016 - 2020 թվականներ |
| Ֆինանսավորման աղբյուրները՝ | - | Միության բյուջե (Հանձնաժողովի գործունեության ֆինանսավորման համար նախատեսված միջոցների մասով), Միության անդամ պետությունների բյուջեներ (այսուհետ՝ անդամ պետություններ) (անդամ պետությունների այն պետական մարմինների, այդ թվում՝ կենտրոնական (ազգային) բանկերի գործունեության ֆինանսավորմանն ուղղված միջոցների մասով, որոնց վրա դրված են անդամ պետությունների պաշտոնական վիճակագրական տեղեկատվության ձևավորման գործառույթներ (այսուհետ՝ լիազորված մարմիններ)): |
| Ակնկալվող արդյունքները՝ | - | միջազգային վիճակագրական ստանդարտների նոր տարբերակների կիրառում. Ազգային հաշիվների 2008 թվականի համակարգ, Պետական ֆինանսների վիճակագրության 2014 թվականի ձեռնարկ, Վճարային հաշվեկշռի և միջազգային ներդրումային դիրքորոշման ձեռնարկի վեցերորդ հրատարակություն, Օտարերկրյա ուղղակի ներդրումների համար ՏՀԶԿ չափանմուշային բնորոշման չորրորդ հրատարակություն, Ապրանքների միջազգային առևտրի վիճակագրություն. հասկացություններ և սահմանումներ, 2010 թվական և այլն.  Միության պաշտոնական վիճակագրական տեղեկատվության որակի և միջազգային համադրելիության բարձրացում.  Միության դասակարգումների համակարգի ստեղծում (տնտեսական գործունեության տեսակների, ըստ տնտեսական գործունեության տեսակների, տնտեսության հատվածների արտադրանքի և այլն).  Միության պաշտոնական վիճակագրական տեղեկատվության մեթոդաբանության ձևավորման մշակում և ներդրում.  Միության շրջանակներում ինտեգրման գործընթացների գնահատման համար նոր վիճակագրական ցուցանիշների ներդրում, «Ծախսեր–Թողարկում» ազգային աղյուսակների օգտագործում՝ Միության անդամ պետությունների միջճյուղային փոխադարձ կապերի ուսումնասիրության և ինտեգրման ներուժի բարձրացման հնարավորություններն ի հայտ բերելու նպատակով.  Միության պաշտոնական վիճակագրական տեղեկատվության հավաքագրման, մշակման և տարածման արդյունավետ համակարգի ստեղծում.  անդամ պետություններում 2020 թվականի փուլի բնակչության մարդահամարի անցկացման ժամկետների համակարգում և համադրելի ցուցանիշների նվազագույն լրակազմի համաձայնեցում.  Միության վիճակագրական համակարգի ներուժի ամրապնդում և Միության իրավունքի մասը կազմող՝ վիճակագրության ոլորտի ակտերի կատարելագործում։ |
| Ծրագիրն իրականացնելու մեխանիզմը՝ | - | Ծրագիրն իրականացնելու համար Հանձնաժողովի պատասխանատու դեպարտամենտը ՝  լիազորված մարմինների հետ համատեղ մշակում է հերթական տարվա գործողությունների ծրագիրը, որը Հանձնաժողովի կոլեգիային առընթեր վիճակագրության խորհրդատվական կոմիտեի (այսուհետ՝ Խորհրդատվական կոմիտե) նիստում քննարկումից հետո հաստատվում է Հանձնաժողովի կոլեգիան վերահսկող անդամի կողմից.  իրականացնում է աշխատանքի ընթացիկ կառավարում ու համակարգում և պատրաստում տարեկան հաշվետվություն ծրագրի կատարման ընթացքի վերաբերյալ, որը ներկայացնում է Խորհրդատվական կոմիտեի նիստի քննարկմանը։  Ծրագրի իրականացման հսկողությունն իրականացնում է Հանձնաժողովը՝ լիազորված մարմինների հետ համատեղ։ |

Ներածություն

Սույն Ծրագրի մշակման համար հիմք է հանդիսանում «Եվրասիական տնտեսական միության պաշտոնական վիճակագրական տեղեկությունների ձևավորման և տարածման կարգի մասին» արձանագրության («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 4 հավելված) 14-րդ կետը։

Եվրասիական տնտեսական միության (այսուհետ՝ Միություն) սոցիալ–տնտեսական արդյունավետ զարգացումը կախված է Միության անդամ պետությունների (այսուհետ՝ անդամ պետություններ) վերաբերյալ պաշտոնական վիճակագրական որակյալ տեղեկատվության համաժամանակյա ստացումից և վերլուծությունից։

Միության վիճակագրության զարգացումը պետք է ուղղված լինի ընդհանուր ռազմավարական նպատակների ձեռքբերմանը, այն է՝ նպաստել Եվրասիական տնտեսական հանձնաժողովի (այսուհետ՝ Հանձնաժողով) և անդամ պետությունների պետական մարմինների, այդ թվում՝ կենտրոնական (ազգային) բանկերի գործունեության արդյունավետության բարձրացմանը, որոնց վրա դրված են անդամ պետությունների պաշտոնական վիճակագրական տեղեկատվության ձևավորման գործառույթները (այսուհետ՝ լիազորված մարմիններ), Միության իրավունքի մասը կազմող միջազգային պայմանագրերի և ակտերի, Միության շրջանակներում ընդունված՝ սոցիալ–տնտեսական քաղաքականության հարցերով ծրագրերի տեղեկատվական–վիճակագրական իրականացման ապահովմանը՝ եվրասիական ինտեգրման գործընթացների արդյունավետության և հրապարակայնության բարձրացման նպատակով։

Տնտեսության համաշխարհայնացումն (գլոբալացումն) ու համաշխարհային հանրության երկրների ինտեգրումը աճող ազդեցություն ունի պաշտոնական վիճակագրության վրա։ Վիճակագրության խնդիրներն արդեն դուրս են գալիս ազգային կարիքների սահմաններից։ Բոլոր վիճակագրական տվյալները պետք է լինեն միջազգային մակարդակում համադրելի։ Տվյալ պահանջին համապատասխանող վիճակագրական համակարգերը դառնում են ինտեգրացիոն միավորումների տնտեսության կառավարման անհրաժեշտ պայմանը։

Ազգային վիճակագրական պրակտիկայի ներդաշնակեցման նպատակով վերջին երկու տասնամյակում անդամ պետությունների կողմից ձեռնարկվել են բոլոր հիմնական ասպեկտների և ճյուղերի վիճակագրության ոլորտում միջազգային ստանդարտներին անցնելուն ուղղված միջոցներ։ Կարևորագույն միջազգային վիճակագրական ստանդարտներն են՝ Միավորված ազգերի կազմակերպության գլխավոր ասամբլեայի կողմից հավանության արժանացած՝ պաշտոնական վիճակագրության հիմնարար սկզբունքները, Տվյալների տարածման հատուկ ստանդարտը, Ազգային հաշիվների 2008 թվականի համակարգը, Պետական ֆինանսների վիճակագրության 2014 թվականի ձեռնարկը, Վճարային հաշվեկշռի և միջազգային ներդրումային դիրքորոշման ձեռնարկի վեցերորդ հրատարակությունը, Օտարերկրյա ուղղակի ներդրումների համար ՏՀԶԿ չափանմուշային բնորոշման չորրորդ հրատարակությունը, Ապրանքների միջազգային առևտրի վիճակագրությունը՝ հասկացություններ և սահմանումներ, 2010 թվական, Միջազգային արժութային հիմնադրամի, Աշխատանքի միջազգային կազմակերպության և այլ միջազգային կազմակերպությունների վիճակագրության վերաբերյալ ձեռնարկներ, միջազգային վիճակագրական դասակարգումների համակարգը, որը նկարագրված է վիճակագրության առանձին բաժինների վերաբերյալ միջազգային կազմակերպությունների ձեռնարկներում, և այլն։

Ժամանակակից ինտեգրացիոն միավորումները զարգացնում են նաև սեփական նորմատիվային և մեթոդաբանական բազան։ Եվրոպական միությունում վիճակագրության ոլորտում գործում է այնպիսի օրենսդրություն, որը թույլ է տալիս սահմանել Եվրոպական միության անդամ պետությունների օգտագործման համար պարտադիր ստանդարտները։ Այդ նորմատիվային փաստաթղթերն ունեն միջազգային կարգավիճակ, ներդաշնակեցված են Միավորված ազգերի կազմակերպության ստանդարտների հետ և օգտագործվում են ոչ միայն Եվրոպական միության անդամ պետությունների կողմից, այլև դրա սահմաններից դուրս։

I. Միության վիճակագրական համակարգի ձևավորման միտումների վերլուծություն

Վերջին երկու տասնամյակներում անդամ պետությունների պետական վիճակագրության բարեփոխումն ուղղված է վիճակագրության ոլորտում տեղեկատվության պետական և հասարակական պահանջներին բավարարող և միջազգային ստանդարտներին համապատասխանող ազգային վիճակագրական համակարգերի ձևավորմանը։ Անդամ պետությունների պետական վիճակագրությունն ունի ժամանակակից վիճակագրական համակարգի բոլոր անհրաժեշտ բաղադրիչները՝ շուկայական տնտեսություն ունեցող երկրներին բնորոշ օրենսդրություն, վիճակագրության ճյուղեր, տեխնիկական զինվածության բավարար մակարդակ, ժամանակակից տեխնոլոգիաների կիրառում։

Անդամ պետություններում պետական վիճակագրության արագ և հաջող բարեփոխումն էապես պայմանավորված է նրանով, որ վիճակագրական գործունեության բոլոր նոր ուղղություններով իրականացվել է միջազգային ստանդարտների ներդրմանն ուղղված միջազգային համագործակցություն։

Ընդհանուր առմամբ, բարեփոխումների տարիներին անդամ պետություններում ձևավորվել է պետական վիճակագրության նոր համակարգ, որը միտված է բազմազան վիճակագրական տեղեկատվության մեծ ծավալի ստեղծմանը։ Վիճակագրական ցուցանիշների ձևավորման մեթոդաբանությունը հիմնականում համապատասխանում է միջազգային ստանդարտներին։

Միևնույն ժամանակ Միության վիճակագրական համակարգը, որը ենթադրվում է զարգացնել՝ հաշվի առնելով Եվրոպական վիճակագրական համակարգի փորձը, նոր է միայն սկսել ձևավորվել։ Դրա հիմքերը դրված են « Եվրասիական տնտեսական միության մասին » 2014 թվականի մայիսի 29–ի պայմանագրում, Եվրասիական տնտեսական բարձրագույն խորհրդի 2014 թվականի դեկտեմբերի 23–ի թիվ 98 որոշմամբ հաստատված՝ Եվրասիական տնտեսական հանձնաժողովի աշխատանքի կանոնակարգում և այլ ակտերում։

«Եվրասիական տնտեսական միության պաշտոնական վիճակագրական տեղեկատվության ձևավորման և տարածման կարգի մասին» (Եվրասիական տնտեսական միության մասին 2014 թվականի մայիսի 29–ի պայմանագրի թիվ 4 հավելված) Արձանագրության 6–րդ կետին համապատասխան՝ Հանձնաժողովը հաստատում է Եվրասիական տնտեսական միության անդամ պետությունների լիազորված մարմինների կողմից Եվրասիական տնտեսական հանձնաժողովին տրամադրվող պաշտոնական վիճակագրական տեղեկատվության վիճակագրական ցուցանիշների ցանկը (այսուհետ՝ ցուցանիշների ցանկ) և Եվրասիական տնտեսական միության անդամ պետությունների լիազորված մարմինների կողմից Եվրասիական տնտեսական հանձնաժողովին պաշտոնական վիճակագրական տեղեկատվության տրամադրման ձևաչափերը։ Գործում է Հանձնաժողովին առընթեր ստեղծված Վիճակագրության խորհրդատվական կոմիտեն (այսուհետ՝ Խորհրդատվական կոմիտե), որտեղ, որպես աշխատանքային մարմիններ, ստեղծված է 4 ենթակոմիտե, ինչպես նաև վիճակագրության ոլորտում առանձին խնդիրների լուծման համար մի շարք աշխատանքային և փորձագիտական խմբեր։

II. Ծրագրի նպատակը և խնդիրները՝

Սույն Ծրագրի նպատակն է վիճակագրության ոլորտում գործառման ժամանակակից սկզբունքների և միջազգային ստանդարտների հիման վրա Միության վիճակագրական համակարգի զարգացումը, որը կապահովի Միության սոցիալ–տնտեսական վիճակի և զարգացման վերաբերյալ որակյալ վիճակագրական տեղեկատվության տրամադրումը։

Սույն Ծրագրի նպատակին հասնելու համար լուծվում են հետևյալ խնդիրները՝

միջազգային վիճակագրական ստանդարտների՝ ներառյալ մեթոդաբանության և դասակարգման նոր տարբերակների ներդրումը.

Միության վիճակագրական մեթոդաբանության մշակում ու ներդրում և ինտեգրացիոն գործընթացների գնահատման համար ցուցանիշների համակարգերի զարգացում.

վիճակագրության ոլորտում նոր մեթոդների և տեխնոլոգիաների ներդրում.

նախապատրաստում 2020 թվականի փուլի բնակչության ազգային մարդահամարներին.

Միության վիճակագրական համակարգի ներուժի ամրապնդում և Միության իրավունքի մասը կազմող՝ վիճակագրության ոլորտի ակտերի կատարելագործում։

Սույն Ծրագիրն ունի արտահայտված նպատակային բնույթ։ Բոլոր խնդիրներն ուղղված են առաջադրված նպատակի իրականացմանը։ Համալիր մոտեցումն արտահայտվում է նրանում, որ ներդրվող յուրաքանչյուր ստանդարտի (առաջարկի) համար սահմանված են դրա ներդրումն ապահովող միջոցառումներ։

III. Ծրագրի հիմնական ուղղությունները՝

Սույն Ծրագրի նպատակին հասնելու համար նախատեսվում է իրականացնել աշխատանքների համալիր հետևյալ ուղղություններով.

միջազգային վիճակագրական ստանդարտների նոր տարբերակների ներդրում: Միջազգային ստանդարտների ներդրմանն ուղղված միջոցառումների իրականացում՝ մասնակցություն միջազգային սեմինարներին, սեմինարների անցկացում անդամ պետություններում, նոր ստանդարտների և վիճակագրական ցուցանիշների բովանդակության վրա դրանց ունեցած ազդեցության վերլուծություն, այդ թվում՝ գիտահետազոտական աշխատանքների անցկացման միջոցով, ինչպես նաև առաջատար փորձի փոխանակում, Հանձնաժողովի ակտերի ընդունում.

վիճակագրության ոլորտում լիազորված մարմինների փոխգործակցության համակարգում։ Վիճակագրության ոլորտում միջազգային ստանդարտների ներդրման շրջանակներում առանձին արդյունքների հասնելուն ուղղված միջոցառումների անցկացում՝ Հանձնաժողով ներկայացվող վիճակագրական ցուցանիշների համադրելիության վերլուծություն, այդ թվում՝ գիտահետազոտական աշխատանքների անցկացման միջոցով, անդամ պետություններում սեմինարների անցկացման միջոցով փորձի փոխանակման և խորհրդատվական աջակցության ցուցաբերման հիմքի վրա դրանց մերձեցման ապահովում.

Միության՝ ազգային և միջազգային դասակարգումների հետ ներդաշնակեցված դասակարգումների համակարգի ստեղծում։ Հիմնական միջազգային դասակարգումները պրակտիկայում ներդնելուն ուղղված միջոցառումների անցկացում՝ Եվրասիական տնտեսական համայնքի տնտեսական գործունեության տեսակների վիճակագրական դասակարգում (NACE, Rev. 2). Եվրասիական տնտեսական համայնքի տնտեսական գործունեության տեսակների դասակարգում, ըստ արտադրանքի տեսակների (СРА 2008), տնտեսության ինստիտուցիոնալ հատվածների Ազգային հաշվարկների 2008 թվականի ծրագրի դասակարգում և այլն, ազգային դասակարգումները միջազգային դասակարգումների հետ ներդաշնակեցման հանձնարարականների նախապատրաստում, մեթատվյալների ցուցանիշների արդիականացում.

Միության պաշտոնական վիճակագրական տեղեկատվության ձևավորման մեթոդաբանության մշակում և ներդրում։ Միության՝ ըստ ցուցանիշների ցանկի պաշտոնական վիճակագրական տեղեկատվության ձևավորման մեթոդիկաների մշակմանն ու ներդրմանն ուղղված միջոցառումների անցկացում՝ այն ցուցանիշների սահմանումը, ըստ որոնց պահանջվում է կատարել մեթոդաբանական փաստաթղթերի մշակումը, այդ թվում՝ գիտահետազոտական աշխատանքների անցկացման միջոցով, աշխատանքի անցկացում աշխատանքային խմբերի շրջանակներում, մեթոդաբանական փաստաթղթերի մշակում և հաստատում, լիազորված մարմինների կողմից դրանց կիրառման համար առաջարկների ընդունում.

Միության շրջանակներում ինտեգրացիոն գործընթացների գնահատման համար վիճակագրական ցուցանիշների համակարգի զարգացում։ Միության շրջանակներում ինտեգրման գործընթացների գնահատման համար վիճակագրական ցուցանիշների համակարգի զարգացմանն ուղղված միջոցառումների անցկացում՝ վիճակագրական ցուցանիշների համակարգի զարգացման անհրաժեշտության վերլուծություն, այդ թվում՝ գիտահետազոտական աշխատանքների միջոցով, ցուցանիշների ցանկի և դրանց տրամադրման ձևաչափի արդիականացում, ցուցանիշների ցանկի վիճակագրական ցուցանիշների ձևավորման մեթոդական առաջարկների նախապատրաստում, դրանց մոնիթորինգ, ինտեգրված ցուցանիշների պարզաբանումների մշակում, համապատասխան հարցերով հրապարակումների քանակի ավելացում.

վիճակագրության ոլորտում նոր մեթոդների և տեխնոլոգիաների ներդրում: Վիճակագրության ոլորտում նոր մեթոդների և տեխնոլոգիաների կատարելագործմանն ու ներդրմանը ուղղված միջոցառումների անցկացում՝ տվյալների հավաքագրման և մշակման միջոցների կատարելագործում, այդ թվում՝ վիճակագրական տվյալների և մեթատվյալների փոխանակման ստանդարտի (SDMX) կիրառման հիման վրա, ստացվող տվյալների ձևաչափատրամաբանական միջոցների հսկողության զարգացում և կատարելագործում, նորմատիվ–տեղեկատվական բազայի, տվյալների դինամիկ շարքերի վարում, ինչպես նաև շահագրգիռ անձանց վիճակագրական տվյալների տրամադրման եղանակների կատարելագործում, միջազգային սեմինարների անցկացում և մասնակցություն.

2020 թվականի բնակչության ազգային մարդահամարների նախապատրաստում։ Բնակչության ազգային մարդահամարների նախապատրաստման միջոցառումների անցկացում, որոնք թույլ կտան ստանալ Միության աշխատաշուկայի և միգրացիոն գործընթացների վերաբերյալ համադրելի տեղեկություններ՝ Հանձնաժողովի և լիազորված մարմինների գործողությունների համակարգման առաջարկությունների նախապատրաստում, աշխատաշուկայի և աշխատանքային միգրացիայի վերաբերյալ բնակչության մարդահամարների անկետայում միասնական մոդուլի մշակմանն ուղղված առաջարկությունների պատրաստում.

Միության վիճակագրական համակարգի ներուժի ամրապնդում և վիճակագրության ոլորտում Միության իրավունքի մասը կազմող ակտերի կատարելագործում։ Խորհրդատվական կոմիտեի նիստերում սույն Ծրագրի իրականացմանն ուղղված գործողությունների պլաններում Միության վիճակագրական ներուժի ամրապնդմանն ու վիճակագրության ոլորտում Միության մասը կազմող ակտերի կատարելագործմանն ուղղված միջոցառումների անցկացման անհրաժեշտության մասին քննարկում։

Բոլոր հիմնական ուղղություններով սույն Ծրագրի իրականացման միջոցառումներն կատարման ժամկետներով, ծավալներով և ֆինանսավորման աղբյուրներով փոխկապակցված աշխատանքների համալիր են՝ կատարողների և ավարտման ձևերի նշմամբ, և իրականացվում են միջոցառումների պլանին համապատասխան՝ համաձայն հավելվածի։

IV. Ծրագրի ֆինանսավորման աղբյուրները՝

Սույն Ծրագրի միջոցառումների կատարումն իրականացվում է Միության բյուջեի շրջանակներում (Հանձնաժողովի գործունեության ֆինանսավորման համար նախատեսված միջոցների մասով), ինչպես նաև անդամ պետությունների բյուջեների շրջանակներում (լիազորված մարմինների գործունեության ֆինանսավորմանն ուղղված միջոցների մասով):

V. Ծրագրի ակնկալվող արդյունքները

Ակնկալվում է, որ սույն Ծրագրի իրականացման արդյունքում կապահովվի վիճակագրության ոլորտում Միության վիճակագրական համակարգի գործառնության սկզբունքների և միջազգային ստանդարտների վրա հիմնված զարգացում, որը կապահովի Միության սոցիալ–տնտեսական վիճակի և զարգացման վերաբերյալ որակյալ վիճակագրական տեղեկատվության տրամադրում։

Դրան են նպաստելու հետևյալ կոնկրետ արդյունքները՝

միջազգային վիճակագրական տվյալների նոր տարբերակների կիրառում, Ազգային հաշիվների 2008 թվականի համակարգ, Պետական ֆինանսների վիճակագրության 2014 թվականի ձեռնարկ, Վճարային հաշվեկշռի և միջազգային ներդրումային դիրքորոշման ձեռնարկի վեցերորդ հրատարակություն, Օտարերկրյա ուղղակի ներդրումների համար ՏՀԶԿ չափանմուշային բնորոշման չորրորդ հրատարակություն, Ապրանքների միջազգային առևտրի վիճակագրություն. հասկացություններ և սահմանումներ, 2010 թվական և այլն.

Միության պաշտոնական վիճակագրական տեղեկատվության որակի և միջազգային համադրելիության բարձրացում.

Միության դասակարգումների համակարգի ստեղծում (տնտեսական գործունեության տեսակների, ըստ տնտեսական գործունեության տեսակների արտադրանքի, տնտեսության հատվածների և այլն).

Միության պաշտոնական վիճակագրական տեղեկատվության մեթոդաբանության ձևավորման մշակում և ներդրում.

Միության շրջանակներում ինտեգրման գործընթացների գնահատման համար նոր վիճակագրական ցուցանիշների ներդրում,

«Ծախսեր–Թողարկում» ազգային աղյուսակների օգտագործում՝ Միության անդամ պետությունների միջոլորտային փոխադարձ կապերի ուսումնասիրության և ինտեգրացիոն ներուժի բարձրացման հնարավորություններն ի հայտ բերելու համար,

Միության պաշտոնական վիճակագրական տեղեկատվության հավաքագրման, մշակման և տարածման արդյունավետ համակարգի ստեղծում.

անդամ պետություններում 2020 թվականի փուլի բնակչության մարդահամարի անցկացման ժամկետների համակարգում և համադրելի ցուցանիշների նվազագույն լրակազմի համաձայնեցում,

Միության վիճակագրական համակարգի ներուժի ամրապնդում և վիճակագրության ոլորտում Միության իրավունքի մասը կազմող ակտերի կատարելագործում։

VI. Ծրագրի իրականացման մեխանիզմը՝

Սույն Ծրագրի իրականացման համար Հանձնաժողովի պատասխանատու դեպարտամենտը՝

լիազորված մարմինների հետ համատեղ մշակում է հերթական տարվա գործողությունների պլանը, որը Խորհրդատվական կոմիտեի նիստում քննարկվելուց հետո հաստատվում է Հանձնաժողովի կոլեգիան նախագահող անդամի կողմից.

իրականացնում է աշխատանքի ընթացիկ կառավարում և համակարգում, յուրաքանչյուր տարի պատրաստում սույն Ծրագրի կատարման ընթացքի վերաբերյալ հաշվետվություն և ներկայացնում այն քննարկման Խորհրդատվական կոմիտեի նիստում։

Սույն Ծրագրի իրականացման նկատմամբ հսկողությունն իրականացնում է Հանձնաժողովը՝ լիազորված մարմինների հետ համատեղ։

ՀԱՎԵԼՎԱԾ

Եվրասիական տնտեսական միության վիճակագրության ոլորտի ինտեգրման զարգացման ՝ 2016 - 2020 թվականների ծրագրի

ՊԼԱՆ

Եվրասիական տնտեսական միության վիճակագրության ոլորտի ինտեգրման զարգացման 2016-2020 թվականների ծրագրի իրականացման միջոցառումների

| Միջոցառումը | Կատարողները | Կատարման ժամկետը | | Եզրափակման ձև |
| --- | --- | --- | --- | --- |
| I. Միջազգային վիճակագրական ստանդարտների նոր տարբերակների ներդրում | | | | |
| 1. Միջազգային վիճակագրական ստանդարտների նոր տարբերակների ներդրմանն ուղղված միջազգային սեմինարներ, համաժողովներ և այլ միջոցառումներ | | | | |
| 1. Միջազգային վիճակագրական ստանդարտների նոր տարբերակների ներդրման հարցերով միջազգային սեմինարների և համաժողովների անցկացում՝ | Եվրասիական տնտեսական հանձնաժողով (այսուհետ՝ Հանձնաժողով), Եվրասիական տնտեսական միության անդամ պետությունների պետական մարմիններ (այսուհետ՝ համապատասխանաբար Միություն, անդամ պետություններ)՝ ներառյալ կենտրոնական (ազգային) բանկերը, որոնց վրա դրված են Միության անդամ պետությունների պաշտոնական վիճակագրական տեղեկատվության ձևավորման գործառույթները (այսուհետ՝ լիազորված մարմիններ): | յուրաքանչյուր տարի, | | Հաշվետվությունների հրապարակում Միության «Ինտերնետ» տեղեկատվական–հեռահաղորդակցական ցանցի պաշտոնական կայքում |
| ֆինանսական վիճակագրության, | 2016 թվական,  2018 թվական, | |
| սոցիալ–տնտեսական վիճակագրության, | 2017 թվական,  2019 թվական, | |
| արտաքին և փոխադարձ առևտրի վիճակագրության | 2020 թվական, | |
| 2. Մասնակցություն միջազգային վիճակագրական ստանդարտների նոր տարբերակների հիմնական դրույթների ներդրմանն ուղղված միջազգային սեմինարների, համաժողովների և այլ միջոցառումների։ | Հանձնաժողով, լիազորված մարմիններ | 2016 - 2020 թվականներ | | Միության շրջանակներում ստացված տեղեկատվության օգտագործման առաջարկությունների նպատակով գործուղումների վերաբերյալ հաշվետվություններ։ |
| 2. «Ազգային հաշվարկների 2008 թվականի համակարգ» միջազգային ստանդարտ (այսուհետ՝ ԱՀՀ–2008) | | | | |
| 3. Ստանդարտի կիրառման մասով փորձի փոխանակման սեմինար | Հանձնաժողով, լիազորված մարմիններ | 2016 - 2020 թվականներ | մասնակցություն սեմինարին | |
| 4. Ստանդարտի կիրառման առաջարկների նախապատրաստում | Հանձնաժողով, լիազորված մարմիններ | 2016 - 2020 թվականներ | Հանձնաժողովի կոլեգիայի առաջարկներ | |
| 5. Ստանդարտի գծով տեխնիկական աջակցության ցուցաբերում՝ խորհրդատվություններ, փորձի փոխանակում, դասընթացներ | Հանձնաժողով, լիազորված մարմիններ | 2016 - 2020 թվականներ | Հանձնաժողովի կոլեգիային առընթեր խորհրդատվական կոմիտեի (այսուհետ՝ Կոմիտե) նիստի քննարկման արդյունքների արձանագրություն | |
| 6. Անդամ պետություններում ԱԱՀ–2008 ստանդարտի հիման վրա մակրոտնտեսական ցուցանիշների ներդաշնակեցման ծրագրի մշակում | Հանձնաժողով, լիազորված մարմիններ | 2016 թվական | Կոմիտեի նիստում քննարկման արդյունքների արձանագրություն | |
| 7. Անդամ պետություններում ԱԱՀ–2008 ստանդարտի հիման վրա մակրոտնտեսական ցուցանիշների ներդաշնակեցման ծրագրի իրականացման մոնիթորինգ | Հանձնաժողով, լիազորված մարմիններ | 2017 - 2019 թվականներ | Կոմիտեի նիստում քննարկման արդյունքների արձանագրություն | |
| 8. ԱԱՀ–2008 սատելիտային հաշվարկների մշակման հարցում անդամ պետությունների խորհրդատվական աջակցություն | Հանձնաժողով, լիազորված մարմիններ | 2017 - 2020 թվականներ | Կոմիտեի նիստում քննարկման արդյունքների արձանագրություն | |
| 3. «Պետական ֆինանսների 2014 թվականի վիճակագրության ձեռնարկ» միջազգային ստանդարտ | | | | |
| 9. Ստանդարտի կիրառման մասով փորձի փոխանակման սեմինար | Հանձնաժողով, լիազորված մարմիններ | 2016 - 2020 թվականներ | մասնակցություն սեմինարին | |
| 10. Ստանդարտի կիրառման առաջարկների նախապատրաստում | Հանձնաժողով, լիազորված մարմիններ | 2016 - 2020 թվականներ | Հանձնաժողովի կոլեգիայի առաջարկներ | |
| 11. Ստանդարտին տեխնիկական աջակցության ցուցաբերում՝ խորհրդատվություններ, փորձի փոխանակում, դասընթացներ | Հանձնաժողով, լիազորված մարմիններ | 2016 - 2020 թվականներ | Կոմիտեի նիստում քննարկման արդյունքների արձանագրություն | |
| 4. «Վճարային հաշվեկշռի և միջազգային ներդրումային դիրքորոշման ձեռնարկ» (վեցերորդ հրատարակություն) | | | | |
| 12. Ստանդարտի կիրառման մասով փորձի փոխանակման սեմինար | Հանձնաժողով, լիազորված մարմիններ | 2016 - 2018 թվականներ | մասնակցություն սեմինարին | |
| 13. Ստանդարտի կիրառման առաջարկների նախապատրաստում | Հանձնաժողով, լիազորված մարմիններ | 2016 - 2018 թվականներ | Հանձնաժողովի կոլեգիայի առաջարկներ | |
| 14. Ստանդարտին տեխնիկական աջակցության ցուցաբերում՝ խորհրդատվություններ, փորձի փոխանակում, դասընթացներ | Հանձնաժողով, լիազորված մարմիններ | 2016 - 2018 թվականներ | Կոմիտեի նիստում քննարկման արդյունքների արձանագրություն | |
| 5. «Օտարերկրյա ուղղակի ներդրումների համար ՏՀԶԿ չափանմուշային բնորոշում» միջազգային ստանդարտ (չորրորդ հրատարակություն) | | | | |
| 15. Ստանդարտի կիրառման մասով փորձի փոխանակման սեմինար | Հանձնաժողով, լիազորված մարմիններ | 2016 - 2020 թվականներ | մասնակցություն սեմինարին | |
| 16. Ստանդարտի կիրառման առաջարկների նախապատրաստում | Հանձնաժողով, լիազորված մարմիններ | 2016 - 2020 թվականներ | Հանձնաժողովի կոլեգիայի առաջարկներ | |
| 17. Ստանդարտի գծով տեխնիկական աջակցության ցուցաբերում՝ խորհրդատվություններ, փորձի փոխանակում, դասընթացներ | Հանձնաժողով, լիազորված մարմիններ | 2016 - 2020 թվականներ | Կոմիտեի նիստում քննարկման արդյունքների արձանագրություն | |
| 6. «Որոշում աշխատանքային գործունեության, զբաղվածության և աշխատուժի ոչ լիարժեք օգտագործման վիճակագրության վերաբերյալ» միջազգային ստանդարտ | | | | |
| 18. Ստանդարտի կիրառման առաջարկների նախապատրաստում անդամ պետություններում աշխատուժի ընտրողական հետազոտություններ անցկացնելիս աշխատանքի ազգային շուկաների վիճակի մոնիթորինգի համար առանցքային ցուցանիշների կազմի ձևավորման մասով։ | Հանձնաժողով, լիազորված մարմիններ | 2016 թվական | Հանձնաժողովի կոլեգիայի առաջարկ | |
| 7. «Ապրանքների միջազգային առևտրի վիճակագրություն: Հասկացություններ և սահմանումներ, 2010 թվական» միջազգային ստանդարտ | | | | |
| 19. Լիազորված մարմինների կողմից ինտեգրված տվյալների ձևավորման առնչությամբ Հանձնաժողովի կոլեգիայի առաջարկի նախագծի նախապատրաստում՝ ապրանքների արտաքին և փոխադարձ առևտրի վիճակագրության տվյալները մյուս ճյուղերի վիճակագրության տվյալների և բիզնես ռեգիստրի տվյալների հետ փոխկապվածության հիման վրա (այսուհետ՝ ինտեգրված տվյալներ)։ | Հանձնաժողով, լիազորված մարմիններ | 2016 թվական | Հանձնաժողովի կոլեգիայի առաջարկ | |
| 20. Անդամ պետություններում ինտեգրված տվյալների ձևավորման համար անհրաժեշտ աշխատանքի անցկացում։ | լիազորված մարմիններ | 2017 - 2018 թվականներ | Նորմատիվ իրավական ակտերի ընդունում (անհրաժեշտության դեպքում), ինտեգրված տվյալների տարածում | |
| 21. Հանձնաժողովի կոլեգիայի առաջարկի նախագծի նախապատրաստում անդամ պետությունների ապրանքների արտաքին և փոխադարձ առևտրի վիճակագրության տվյալների հավաքագրման նկատմամբ լիազորված մարմինների կողմից համալիր մոտեցման կիրառման առնչությամբ | Հանձնաժողով, լիազորված մարմիններ | 2017 թվական | Հանձնաժողովի կոլեգիայի առաջարկ | |
| 22. Անդամ պետությունների արտաքին և փոխադարձ առևտրի վարման վիճակագրության համալիր մոտեցումը պրակտիկայում ներդնելուն ուղղված աշխատանքի անցկացում։ | լիազորված մարմիններ | 2018 - 2019 թվականներ | նորմատիվ իրավական ակտերի ընդունում (անհրաժեշտության դեպքում), համալիր մոտեցման գործնական ներդրում։ | |
| 23. Լիազորված մարմինների կողմից ապրանքների արտաքին առևտրի մաքսային վիճակագրության վարման մեթոդաբանության մշակում | Հանձնաժողով, լիազորված մարմիններ | 2018 թվական | Հանձնաժողովի կոլեգիայի որոշում | |
| 24. Լիազորված մարմինների կողմից ապրանքների փոխադարձ առևտրի վիճակագրության վարման մեթոդաբանության մշակում | Հանձնաժողով, լիազորված մարմիններ | 2018 թվական | Հանձնաժողովի կոլեգիայի որոշում | |
| 25. Եվրասիական տնտեսական միության անդամ պետությունների լիազորված մարմինների կողմից Եվրասիական տնտեսական հանձնաժողովին տրամադրվող պաշտոնական վիճակագրական տեղեկատվության վիճակագրական ցուցանիշների ցանկում փոփոխությունների կատարումը և Եվրասիական տնտեսական միության անդամ պետությունների լիազորված մարմինների կողմից Եվրասիական տնտեսական հանձնաժողովին պաշտոնական վիճակագրական տեղեկատվության տրամադրման ձևաչափերը՝ ինտեգրված տվյալների ընդգրկման մասով։ | Հանձնաժողով, լիազորված մարմիններ | 2019 թվական | Հանձնաժողովի կոլեգիայի ակտ | |
| 26. Վիճակագրական աշխատանքների 2020 թվականի փուլի ծրագրի հաստատում (ծրագրվում է Միության ինտեգրված տվյալների ձևավորում) | Հանձնաժողով, լիազորված մարմիններ | 2019 թվական | Հանձնաժողովի կոլեգիայի ակտ | |
| II. Վիճակագրության ոլորտում լիազորված մարմինների փոխգործակցության համակարգում | | | | |
| 1. Տնտեսական և սոցիալ–ժողովրդագրական վիճակագրություն | | | | |
| 27. Անդամ պետությունների հիմնական սոցիալ–տնտեսական ցուցանիշների հաշվարկման մեթոդաբանության՝ միջազգային առաջարկների հետ ներդաշնակության աստիճանի գնահատումը | Հանձնաժողով, լիազորված մարմիններ | տարեկան | Կոմիտեի նիստում քննարկման արդյունքների արձանագրություն | |
| 28. Անդամ պետությունների մեթոդաբանական պրակտիկայի վերլուծություն, ըստ Եվրասիական տնտեսական հանձնաժողովին Եվրասիական տնտեսական միության անդամ պետությունների կողմից տրամադրվող պաշտոնական վիճակագրական տեղեկատվության վիճակագրական ցուցանիշների ցանկի բաժինների (տարեկան` 2–4 բաժին) | Հանձնաժողով, լիազորված մարմիններ | 2016 - 2020 թվականներ | Վերլուծական տեսությունների տեղադրում Միության տեղեկատվական–հաղորդակցական «Ինտերնետ» ցանցի պաշտոնական կայքում | |
| 29. Անդամ պետություններում մասնագիտական կրթության մակարդակները բնութագրող վիճակագրական ցուցանիշների հարմարեցումը ՅՈՒՆԵՍԿՈ–ի Գլխավոր համաժողովի 36–րդ նստաշրջանում ընդունված՝ Կրթության միջազգային ստանդարտային դասակարգմանը համապատասխան կրթության աստիճաններին (2011թ. նոյեմբեր) | Հանձնաժողով, լիազորված մարմիններ | 2016 թվական | Հանձնաժողովի կոլեգիայի առաջարկ | |
| 30. Վիճակագրական տվյալների համադրելիության բարձրացման նպատակով միասնական միջազգային ստանդարտների հիման վրա ազգային մեթոդաբանությունների մերձեցման առաջարկների մշակում | Հանձնաժողով, լիազորված մարմիններ | 2017 - 2020 թվականներ | Հանձնաժողովի կոլեգիայի առաջարկներ | |
| 2. Ֆինանսական վիճակագրություն | | | | |
| 31. Դրամավարկային վիճակագրության ցուցանիշների համակարգի հետագա ներդաշնակեցում և զարգացում |  |  |  | |
| կոնսուլտացիաներ, փորձի փոխանակում, դասընթացներ | Հանձնաժողով, լիազորված մարմիններ | 2016 - 2020 թվականներ | Կոմիտեի նիստում քննարկման արդյունքների արձանագրություն | |
| մեթոդաբանական փաստաթղթերի նախապատրաստում | Հանձնաժողով | 2016 - 2020 թվականներ | Հանձնաժողովի կոլեգիայի առաջարկներ | |
| 32. Պետական ֆինանսների վիճակագրության ցուցանիշների համակարգի հետագա ներդաշնակեցում և զարգացում |  |  |  | |
| կոնսուլտացիաներ, փորձի փոխանակում, դասընթացներ | Հանձնաժողով, լիազորված մարմիններ | 2016 - 2020 թվականներ | Կոմիտեի նիստում քննարկման արդյունքների արձանագրություն | |
| մեթոդաբանական փաստաթղթերի նախապատրաստում | Հանձնաժողով | 2016 - 2020 թվականներ | Հանձնաժողովի կոլեգիայի առաջարկներ | |
| 33. Արտաքին հատվածի ցուցանիշների համակարգի հետագա ներդաշնակեցում և զարգացում |  |  |  | |
| կոնսուլտացիաներ, փորձի փոխանակում, դասընթացներ | Հանձնաժողով, լիազորված մարմիններ | 2016 - 2020 թվականներ | Կոմիտեի նիստում քննարկման արդյունքների արձանագրություն | |
| մեթոդաբանական փաստաթղթերի նախապատրաստում | Հանձնաժողով | 2016 - 2020 թվականներ | Հանձնաժողովի կոլեգիայի առաջարկներ | |
| 34. Ֆինանսական հատվածի սուբյեկտների ցուցանիշների համակարգի հետագա ներդաշնակեցում և զարգացում |  |  |  | |
| կոնսուլտացիաներ, փորձի փոխանակում, դասընթացներ | Հանձնաժողով, լիազորված մարմիններ | 2016 - 2020 թվականներ | Կոմիտեի նիստում քննարկման արդյունքների արձանագրություն | |
| մեթոդաբանական փաստաթղթերի նախապատրաստում | Հանձնաժողով | 2016 - 2020 թվականներ | Հանձնաժողովի կոլեգիայի առաջարկներ | |
| 3. Արտաքին ու փոխադարձ առևտրի վիճակագրություն | | | | |
| 35. Տարեկան հիմքի վրա լիազորված մարմինների փորձագետների երկկողմ հանդիպումների անցկացում՝ ապրանքների փոխադարձ առևտրի վիճակագրության տվյալները համադրելու նպատակով։ | լիազորված մարմիններ | 2016 - 2020 թվականներ | երկկողմ հանդիպումների արձանագրություններ | |
| 36. Ապրանքների արտաքին և փոխադարձ առևտրի վիճակագրության տվյալների մշակման և տարածման ոլորտում լավագույն գործելակերպերի տվյալների բանկի ստեղծում | Հանձնաժողով, լիազորված մարմիններ | 2016 - 2020 թվականներ | Կոմիտեի նիստում քննարկման արդյունքների արձանագրություն | |
| III. Միության՝ Ազգային և միջազգային դասակարգումների հետ ներդաշնակեցված դասակարգումների համակարգի ստեղծում | | | | |
| 1. Տնտեսական գործունեության տեսակների դասակարգում (այսուհետ՝ ՏԳՏԴ) | | | | |
| 37. NАСЕ Rev.2 բազայի վրա ՍԳՏԴ–ի ներդրում Հանձնաժողովի աշխատանքի պրակտիկայում՝ Միության վերաբերյալ հարակից տվյալներն ստանալու նպատակով | Հանձնաժողով, լիազորված մարմիններ | 2016 թվական | Կոմիտեի նիստում քննարկման արդյունքների արձանագրություն | |
| 38. NАСЕ Rev.2 բազայի վրա ՍԳՏԴ–ի արդիականացում | Հանձնաժողով, լիազորված մարմիններ | 2017 - 2020 թվականներ | Կոմիտեի նիստում քննարկման արդյունքների արձանագրություն | |
| 2. Ապրանքների դասակարգումն ըստ տնտեսական գործունեության տեսակների (այսուհետ՝ ԱԴՏԳՏ) | | | | |
| 39. CPA 2008 բազայի վրա Միության վերաբերյալ հարակից տվյալների ստացման նպատակով Հանձնաժողովի աշխատանքային պրակտիկայում ԱԴՏԳՏ կիրառման առաջարկների նախապատրաստում | Հանձնաժողով, լիազորված մարմիններ | 2016 թվական | Հանձնաժողովի կոլեգիայի առաջարկ | |
| 40. CPA 2008 բազայի վրա ԱԴՏԳՏ–ի արդիականացում | Հանձնաժողով, լիազորված մարմիններ | 2018 - 2020 թվականներ | Կոմիտեի նիստում քննարկման արդյունքների արձանագրություն | |
| 3. Տնտեսության ինստիտուցիոնալ հատվածների դասակարգում (այսուհետ՝ ՏԻՀԴ) | | | | |
| 41. ՏԻՀԴ-ի կիրառումն ընդլայնելու նպատակով մեթոդաբանական փաստաթղթերի և համապատասխան դասակարգումների նախապատրաստում | Հանձնաժողով | 2016 թվական | Հանձնաժողովի կոլեգիայի առաջարկ | |
| 42. ՏԻՀԴ-ի և համապատասխան ազգային դասակարգումների կիրառման ընդլայնում. կոնսուլտացիաներ, փորձի փոխանակում, դասընթացներ | Հանձնաժողով, լիազորված մարմիններ | 2016 - 2020 թվականներ | Կոմիտեի նիստում քննարկման արդյունքների արձանագրություն | |
| 4. Եվրասիական տնտեսական միության արտաքին տնտեսական գործունեության միասնական ապրանքային անվանացանկի (ԵԱՏՄ ԱՏԳ ԱԱ) և այլ միջազգային դասակարգումների միջև անցումային բանալիների համաձայնեցում | | | | |
| 43. Անցումային բանալիների համաձայնեցում ԵԱՏՄ ԱՏԳ ԱԱ և մյուս միջազգային դասակարգումների միջև | Հանձնաժողով, լիազորված մարմիններ | տարեկան | Կոմիտեի նիստում քննարկման արդյունքների արձանագրություն | |
| 5. Մյուս դասակարգումները | | | | |
| 44. Մյուս դասակարգումների վերաբերյալ աշխատանքների անցկացում | Հանձնաժողով, լիազորված մարմիններ | յուրաքանչյուր տարի | Հանձնաժողովի կոլեգիայի առաջարկներ | |
| IV. Միության պաշտոնական վիճակագրական տեղեկատվության ձևավորման մեթոդաբանության մշակում և ներդրում | | | | |
| 45. Միության վիճակագրական ցուցանիշների ձևավորման մեթոդիկաների ձևավորում ու համաձայնեցում լիազորված մարմինների հետ | Հանձնաժողով, լիազորված մարմիններ | յուրաքանչյուր տարի | Կոմիտեի նիստում քննարկման արդյունքների արձանագրություն | |
| 46. Միության ապրանքների արտաքին և փոխադարձ առևտրի միջին գների և ֆիզիկական ծավալի ինդեքսների հաշվարկման մեթոդիկաների մշակում | Հանձնաժողով, լիազորված մարմիններ | 2016 թվական | Կոմիտեի նիստում քննարկման արդյունքների արձանագրություն | |
| 47. Ապրանքների արտաքին և փոխադարձ առևտրի վիճակագրության ձևավորման մեթոդաբանության մշակում։ | Հանձնաժողով, լիազորված մարմիններ | 2019 թվական | Կոմիտեի նիստում քննարկման արդյունքների արձանագրություն | |
| V. Միության շրջանակներում ինտեգրման գործընթացների գնահատման համար վիճակագրական ցուցանիշների համակարգի զարգացում | | | | |
| 48. Վիճակագրական ցուցանիշների սահմանում անդամ պետությունների տնտեսական զարգացման վրա ինտեգրացիոն արդյունքների և ինտեգրացիոն գործոնների ունեցած ազդեցությունը գնահատելու համար | Հանձնաժողով, լիազորված մարմիններ | 2016-2020 թվականներ | Կոմիտեի նիստում քննարկման արդյունքների արձանագրություն | |
| 49. Մերձսահմանային և միջտարածաշրջանային գործընթացների փոխազդեցության վիճակագրական չափման միջազգային փորձի և պրակտիկայի վերլուծություն ու անդամ պետություններում դրանց կիրառման առաջարկներ | Հանձնաժողով, լիազորված մարմիններ | 2016 - 2020 թվականներ | Կոմիտեի նիստում քննարկման արդյունքների արձանագրություն | |
| 50. «Ծախսեր–Թողարկում» աղյուսակների մասով ԱԱՀ-2008 ստանդարտի կիրառման առաջարկների նախապատրաստում | Հանձնաժողով, լիազորված մարմիններ | 2017 թվական | Հանձնաժողովի կոլեգիայի առաջարկ | |
| 51. Անդամ պետությունների ազգային վիճակագրական ծառայությունների կողմից «Ծախսեր–Թողարկում» ազգային աղյուսակների կատարելագործման միջոցառումների անցկացում | լիազորված մարմիններ | 2017 - 2019 թվականներ | Անդամ պետությունների ազգային վիճակագրական ծառայությունների միջոցառումներ (անհրաժեշտության դեպքում) | |
| 52. «Ծախսեր–Թողարկում» կատարելագործված ազգային աղյուսակների մշակում՝ Միության անդամ պետությունների միջոլորտային փոխադարձ կապերի ուսումնասիրության և ինտեգրման ներուժի աճեցման հնարավորություններն ի հայտ բերելու նպատակով դրանք օգտագործելու համար։ | լիազորված մարմիններ | 2020 թվական | «Ծախսեր–Թողարկում» ազգային աղյուսակներ | |
| VI. Վիճակագրության ոլորտում նոր մեթոդների և տեխնոլոգիաների ներդրում | | | | |
| 53. Միության պաշտոնական վիճակագրական տեղեկատվության հավաքագրման, կուտակման, համակարգման, մշակման և վերլուծության ավտոմատացման ծրագրային միջոցների կատարելագործում ու զարգացում. |  |  |  | |
| կոնսուլտացիաներ, փորձի փոխանակում, դասընթացներ | Հանձնաժողով, լիազորված մարմիններ | 2016 - 2020 թվականներ | Կոմիտեի նիստում քննարկման արդյունքների արձանագրություն | |
| Միության ինտեգրված տեղեկատվական համակարգի (այսուհետ՝ ինտեգրված համակարգ) «Վիճակագրություն» ենթահամակարգի զարգացման առաջարկությունների նախապատրաստում | Հանձնաժողով, լիազորված մարմիններ | 2016 - 2020 թվականներ | Կոմիտեի նիստում քննարկման արդյունքների արձանագրություն | |
| 54. Տվյալների տեսանելիացման վիճակագրական գործիքաշարի զարգացում (ինֆոգրաֆիկա, ինտերակտիվ գծապատկերներ, տեսահոլովակներ). |  |  |  | |
| կոնսուլտացիաներ, փորձի փոխանակում, դասընթացներ | Հանձնաժողով, լիազորված մարմիններ | 2016 - 2020 թվականներ | Կոմիտեի նիստում քննարկման արդյունքների արձանագրություն | |
| Ինտեգրված համակարգը վիճակագրական տվյալների տեսանելիացման եղանակների կատարելագործման և տրամադրման մասով զարգացնելուն ուղղված առաջարկությունների նախապատրաստում։ | Հանձնաժողով, լիազորված մարմիններ | 2016 - 2020 թվականներ | Կոմիտեի նիստում քննարկման արդյունքների արձանագրություն | |
| 55. Տվյալների հավաքագրման և մշակման ծրագրային միջոցների կատարելագործում, այդ թվում՝ անդամ պետությունների պետական մարմինների հետ ֆինանսական վիճակագրության վերաբերյալ տեղեկատվության փոխանակման նպատակով տվյալների և մեթատվյալների (այսուհետ՝ SDMX) փոխանակման ստանդարտի կիրառման հիման վրա. |  |  |  | |
| կոնսուլտացիաներ, փորձի փոխանակում, դասընթացներ | Հանձնաժողով, լիազորված մարմիններ | 2016 - 2020 թվականներ | Կոմիտեի նիստում քննարկման արդյունքների արձանագրություն | |
| Տվյալների և մեթատվյալների փոխանակման SDMX ստանդարտի կիրառման մասով ինտեգրված համակարգի «Վիճակագրություն» ենթահամակարգի զարգացման առաջարկությունների նախապատրաստում | Հանձնաժողով, լիազորված մարմիններ | 2016 - 2020 թվականներ | Կոմիտեի նիստում քննարկման արդյունքների արձանագրություն | |
| 56. 2019 թվականի վիճակագրական աշխատանքների Ծրագրի հաստատում (ծրագրվում է Միության ապրանքների արտաքին և փոխադարձ առևտրի վերաբերյալ պաշտոնական վիճակագրական տեղեկատվության ձևավորում՝ բաղադրյալ (դիսկրետ) հիմքի վրա) | Հանձնաժողով, լիազորված մարմիններ | 2018 թվական | Հանձնաժողովի կոլեգիայի ակտ | |
| 57. Միության ապրանքների արտաքին և փոխադարձ առևտրի միջին գների և ֆիզիկական ծավալի ինդեքսների հաշվարկների ապահովման մասով ինտեգրված համակարգի «Վիճակագրություն» ենթահամակարգի զարգացում | Հանձնաժողով | 2018 - 2019 թվականներ | Միության ապրանքների արտաքին և փոխադարձ առևտրի միջին գների և ֆիզիկական ծավալի ինդեքսներ | |
| VII. Նախապատրաստում 2020 թվականի փուլի բնակչության ազգային մարդահամարներին | | | | |
| 58. Անդամ պետություններում 2020 թվականի փուլի բնակչության մարդահամարների նախապատրաստման միջոցառումների ծրագրի մշակում | Հանձնաժողով, լիազորված մարմիններ | 2016 թվական | Հանձնաժողովի խորհրդի ակտ | |
| 59. Անդամ պետությունների մարդահամարների թերթիկներում ընդգրկման համար աշխատանքային գործունեության և միգրացիայի հարցերի մոդելային բլոկի մշակում | Հանձնաժողով, լիազորված մարմիններ | 2016 թվական | Հանձնաժողովի կոլեգիայի առաջարկ | |
| 60. Անդամ պետություններում 2020 թվականի փուլի բնակչության մարդահամարների հարցերով խորհրդակցությունների անցկացում | Հանձնաժողով, լիազորված մարմիններ | 2016 - 2019 թվականներ | խորհրդակցությունների արձանագրություններ | |
| 61. Մասնակցություն անդամ պետությունների ազգաբնակչության 2020 թվականի մարդահամարների հարցերով միջազգային միջոցառումներին | Հանձնաժողով | 2016 - 2020 թվականներ | Միության շրջանակներում ստացված տեղեկատվության օգտագործման առաջարկությունների նպատակով գործուղումների վերաբերյալ հաշվետվություններ։ | |
| VIII. Միության վիճակագրական համակարգի ներուժի ամրապնդում և Միության իրավունքի մաս կազմող վիճակագրության ոլորտի ակտերի կատարելագործում | | | | |
| 62. Միության իրավունքի մասը կազմող վիճակագրության ոլորտի ակտերի կատարելագործման առաջարկությունների նախապատրաստում | Հանձնաժողով, լիազորված մարմիններ | յուրաքանչյուր տարի | Կոմիտեի նիստում քննարկման արդյունքների արձանագրություն | |
| 63. Վիճակագրական տվյալների տարածման ռազմավարության մշակում՝ կոնսուլտացիաներ, փորձի փոխանակում, դասընթացներ | Հանձնաժողով, լիազորված մարմիններ | 2016 թվական | Կոմիտեի նիստում քննարկման արդյունքների արձանագրություն | |
| 64. Միության վիճակագրական համակարգի ներուժի բարձրացմանն ուղղված առաջարկությունների և առաջարկների մշակում | Հանձնաժողով, լիազորված մարմիններ | 2016 - 2017 թվականներ | Կոմիտեի նիստում քննարկման արդյունքների արձանագրություն | |
| 65. Միության վիճակագրական համակարգի ներուժի բարձրացում. կոնսուլտացիաներ, փորձի փոխանակում, դասընթացներ | Հանձնաժողով, լիազորված մարմիններ | 2016 - 2020 թվականներ | Կոմիտեի նիստում քննարկման արդյունքների արձանագրություն | |
| 66. «Open Data» նախագծի մշակում և իրացում՝ |  |  |  | |
| կոնսուլտացիաներ, փորձի փոխանակում, դասընթացներ | Հանձնաժողով, լիազորված մարմիններ | 2016 - 2020 թվականներ | Կոմիտեի նիստում քննարկման արդյունքների արձանագրություն | |
| նախագծի իրականացման ծրագրի մշակում | Հանձնաժողով, լիազորված մարմիններ | 2017 - 2020 թվականներ | Հանձնաժողովի նիստում քննարկման արդյունքների արձանագրություն | |
| նախագծի իրականացման մասով ինտեգրված համակարգին ներկայացվող պահանջների մշակում | Հանձնաժողով, լիազորված մարմիններ | 2017 - 2020 թվականներ | Հանձնաժողովի նիստում քննարկման արդյունքների արձանագրություն | |
| 67. Վիճակագրական տվյալների տարածման մասով Միության տեղեկատվական պորտալի զարգացմանն ու բովանդակային համալրմանն ուղղված առաջարկությունների նախապատրաստում |  |  |  | |
| Միության տեղեկատվական պորտալի բովանդակային համալրմանն ուղղված առաջարկությունների նախապատրաստում | Հանձնաժողով, լիազորված մարմիններ | 2016 - 2020 թվականներ | Կոմիտեի նիստում քննարկման արդյունքների արձանագրություն | |
| Պաշտոնական վիճակագրական տվյալների տրամադրման մասով Միության տեղեկատվական պորտալի զարգացմանն ուղղված առաջարկությունների նախապատրաստում | Հանձնաժողով, լիազորված մարմիններ | 2016 - 2020 թվականներ | Կոմիտեի նիստում քննարկման արդյունքների արձանագրություն | |
| 68. Սոցիալական ցանցերի միջոցով վիճակագրության մասսայականացման նպատակով Միության տեղեկատվական պորտալի զարգացմանն ուղղված առաջարկությունների նախապատրաստում՝ |  |  |  | |
| սոցիալական ցանցերի միջոցով վիճակագրության մասսայականացման մոտեցումների սահմանում | Հանձնաժողով, լիազորված մարմիններ | 2016 - 2020 թվականներ | Կոմիտեի նիստում քննարկման արդյունքների արձանագրություն | |
| սոցիալական ցանցերի միջոցով վիճակագրության մասսայականացման նպատակով ինտեգրված համակարգի նկատմամբ պահանջների սահմանում | Հանձնաժողով, լիազորված մարմիններ | 2016 - 2020 թվականներ | Կոմիտեի նիստում քննարկման արդյունքների արձանագրություն | |